**ФИНАНСИЈСКИ ПЛАН**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2020. ГОДИНУ**



Jун 2020. године

Садржај:

[ФИНАНСИЈСКИ ПЛАН](#_Toc500853375)

[АГЕНЦИЈЕ ЗА ПРИВРЕДНЕ РЕГИСТРЕ ЗА 2020. ГОДИНУ 3](#_Toc500853376)

[ОБРАЗЛОЖЕЊЕ](#_Toc500853377) [ФИНАНСИЈСКОГ ПЛАНА АГЕНЦИЈЕ ЗА](#_Toc500853378) [ПРИВРЕДНЕ РЕГИСТРЕ ЗА 2020. ГОДИНУ 6](#_Toc500853379)

[УВОД 7](#_Toc500853380)

[1.](#_Toc500853381) [ПРАВНИ ОСНОВ ЗА ДОНОШЕЊЕ](#_Toc500853382) [ФИНАНСИЈСКОГ ПЛАНА АГЕНЦИЈЕ 7](#_Toc500853383)

[2.](#_Toc500853384) [ПРАВНИ ОСНОВ ЗА ПЛАНИРАЊЕ](#_Toc500853385) [ПРИХОДА И РАСХОДА АГЕНЦИЈЕ 7](#_Toc500853386)

[3.](#_Toc500853387) [ОКВИР ЗА ФУНКЦИОНИСАЊЕ](#_Toc500853388) [АГЕНЦИЈЕ ЗА ПРИВРЕДНЕ РЕГИСТРЕ 8](#_Toc500853389)

[4.](#_Toc500853390) [ДЕЛАТНОСТ АГЕНЦИЈЕ 8](#_Toc500853391)

[ПЛАН ПРИХОДА И РАСХОДА АГЕНЦИЈЕ 10](#_Toc500853392)

[5.](#_Toc500853393) [ПРИХОДИ 10](#_Toc500853394)

[СТРУКТУРА ПРИХОДА ПО РЕГИСТРИМА 11](#_Toc500853395)

[6.](#_Toc500853396) [РАСХОДИ 15](#_Toc500853397)

[СТРУКТУРА И ОБИМ РАСХОДА 16](#_Toc500853398)

[7.](#_Toc500853399) [ПЛАНИРАНИ ФИНАНСИЈКИ РЕЗУЛТАТ ПОСЛОВАЊА 25](#_Toc500853400)

[8.](#_Toc500853401) [УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА 25](#_Toc500853402)

[*Прилог 1.*](#_Toc500853403) [ПРОЈЕКЦИЈА БИЛАНСА СТАЊА 29](#_Toc500853404)

[*Прилог 2.*](#_Toc500853405) [ПРОЈЕКЦИЈА НОВЧАНИХ ТОКОВА 30](#_Toc500853406)

# ФИНАНСИЈСКИ ПЛАН

# АГЕНЦИЈЕ ЗА ПРИВРЕДНЕ РЕГИСТРЕ ЗА 2020. ГОДИНУ

**1.** Укупни **приход** Агенције за привредне регистре (у даљем тексту: Агенција) за 2020. годину планиран је по врстама прихода у следећим износима:

*(у хиљадама динара)*

|  |  |  |
| --- | --- | --- |
| **Конто** | **ПРИХОДИ** | **Износ** |
| **659** | **Приходи по основу непосредно пружених јавних услуга по регистрима** | **1.120.930** |
|  | Регистар привредних субјеката | 488.000 |
|  | Регистар туризма | 5.000 |
|  | Регистар медија | 3.000 |
|  | Регистар стечајних маса | 400 |
|  | Централна евиденција привремених ограничења права лица регистрованих у Агенцији за привредне регистре | 50 |
|  | Централна евиденција стварних власника | 50 |
|  | Регистар понуђача | 8.000 |
|  | Регистар финансијског лизинга | 105.000 |
|  | Регистар заложног права | 102.000 |
|  | Централна евиденција обједињених процедура | 120.000 |
|  | Регистар судских забрана | 150 |
|  | Регистар уговора о финансирању пољопривредне производње | 25 |
|  | Регистар финансијских извештаја | 235.000 |
|  | Регистар удружења и Регистар страних удружења | 36.250 |
|  | Регистар спортских удружења | 16.000 |
|  | Регистар задужбина и фондација и Регистар представништава страних задужбина и фондација | 1.750 |
|  | Регистар комора | 55 |
|  | Регистар здравствених установа | 200 |
| **659** | **Приходи по основу издавања регистрованих података** | **71.500** |
|  | из Регистра финансијских извештаја и података о бонитету правних лица и предузетника | 45.000 |
|  | из осталих регистара | 26.500 |
| **641** | **Приходи од укидања одложених прихода по основу донација** | **20.000** |
| **612,679,662,692** | **Остали приходи** | **3.000** |
|  | **УКУПНИ ПРИХОД:** | **1.215.430** |

**2.** Укупно планиране **расходе Агенције** за 2020. годину чине следеће ставке:

*(у хиљадама динара)*

| **Конто** | **РАСХОДИ** | **Износ** |
| --- | --- | --- |
| 512 | Трошкови осталог материјала | 20.820 |
| 513 | Трошкови горива и енергије | 25.500 |
| 514 | Трошкови резервних делова | 1.850 |
| 515 | Трошкови једнократног отписа алата и инвентара | 9.335 |
| 520 | Трошкови зарада и накнада зарада (бруто) | 648.900 |
| 521 | Трошкови пореза и доприноса на зараде и накнада на терет послодавца | 111.326 |
| 522 | Трошкови накнада по уговору о делу | 1.000 |
| 523 | Трошкови накнада по ауторским уговорима | 150 |
| 524 | Трошкови накнада по уговору о привременим и повременим пословима | 19.800 |
| 525 | Tрошкови накнада по другим уговорима | 900 |
| 526 | Трошкови накнада члановима Управног одбора | 5.400 |
| 529 | Остали лични расходи и накнаде | 27.650 |
| 531 | Трошкови транспортних услуга (ПТТ и друге услуге) | 34.400 |
| 532 | Трошкови услуга одржавања основних средстава | 37.200 |
| 533 | Трошкови закупнина | 17.850 |
| 539 | Трошкови осталих услуга | 2.800 |
| 540 | Трошкови амортизације | 100.000 |
| 545 | Трошкови резервисања за накнаде и друге бенефиције запослених | 5.000 |
| 549 | Остала дугорочна резервисања | 1.000 |
| 550 | Трошкови непроизводних услуга | 97.610 |
| 551 | Трошкови репрезентације | 2.400 |
| 552 | Трошкови премија осигурања | 7.300 |
| 553 | Трошкови платног промета | 1.700 |
| 554 | Трошкови чланарина | 2.350 |
| 555 | Трошкови пореза | 5.000 |
| 559 | Остали нематеријални трошкови | 11.050 |
| 562 | Расходи камата | 1.000 |
| 563 | Негативне курсне разлике | 150 |
| 570 | Губици по основу расходовања и отписа сталних средстава | 1.100 |
| 577 | Расходовање залиха материјала | 50 |
| 579 | Остали непоменути расходи | 2.450 |
| 581 | Обезвређење нематеријалних улагања | 100 |
| 582 | Обезвређивање некретнина, постројења и опреме | 100 |
| 591 | Расходи по основу ефеката промене рачуноводствене политике који нису материјално значајни | 500 |
| 592 | Расходи по основу исправке рачуноводствених грешака из ранијих година које нису материјално значајне | 1.600 |
| **УКУПНО РАСХОДИ:** | | **1.205.341** |

**3. Резултат пословања**

*(у хиљадама динара)*

|  |  |
| --- | --- |
| **ПЛАНИРАНИ РЕЗУЛТАТ ПОСЛОВАЊА (1-2)** | **Износ** |
| **Нето добитак** | **10.089** |

**4.** **Улагања у сталну имовину**

*(у хиљадама динара)*

|  |  |
| --- | --- |
| **ПЛАНИРАНА УЛАГАЊА У СТАЛНУ ИМОВИНУ** | **Износ** |
| **Улагање у сталну имовину из сопствених средстава -из амортизације** | **101.124** |

**5.** Управни одбор Агенције може извршити преусмеравање планираних средстава у оквиру позиција расхода и издатака у висини до 10% вредности планске позиције са које се врши преусмеравање.

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-15-1/20

Београд, 24.06.2020.

# ОБРАЗЛОЖЕЊЕ

# ФИНАНСИЈСКОГ ПЛАНА АГЕНЦИЈЕ ЗА

# ПРИВРЕДНЕ РЕГИСТРЕ ЗА 2020. ГОДИНУ

# УВОД

|  |  |  |
| --- | --- | --- |
| 1. |  | ПРАВНИ ОСНОВ ЗА ДОНОШЕЊЕФИНАНСИЈСКОГ ПЛАНА АГЕНЦИЈЕ |

Правни основ за доношење финансијског плана Агенције за привредне регистре (у даљем тексту: Агенција) садржан је у одредбама чланова 6. и 8. Закона о Агенцији за привредне регистре („Службени гласник РС”, бр. 55/04, 111/09 и 99/11), којим је утврђено да Управни одбор Агенције усваја годишњи финансијски план Агенције и исти на основу одредби члана 42. Закона о јавним Агенцијама („Службени гласник РС”, бр. 18/05, 81/05-исправка и 47/18) доставља оснивачу - Влади на сагласност до 15. децембра текуће године за наредну пословну годину.

|  |  |  |
| --- | --- | --- |
| 2. |  | ПРАВНИ ОСНОВ ЗА ПЛАНИРАЊЕПРИХОДА И РАСХОДА АГЕНЦИЈЕ |

Правни основ за планирање прихода и расхода Агенције садржан је у одредбама чланова 5. и 6. Закона о Агенцији за привредне регистре („Службени гласник РС”, бр. 55/04, 111/09 и 99/11) којим је регулисано: да се Финансијским планом на који сагласност даје Влада процењују укупни приходи, расходи и улагања у развој Агенције из вишка прихода над расходима; да се средства за рад Агенције обезбеђују из прихода које Агенција оствари по основу обављања своје надлежности, донација, прилога и спонзорстава домаћих и страних правних и физичких лица и других извора финансирања у складу са законом и да се, уколико Агенција не оствари планиране приходе по основу обављања послова из своје надлежности, недостајућа средства за њено пословање обезбеђују из буџета Републике Србије.

На планирање прихода, расхода и расподелу резултата пословања примењују се у одређеним сегментима и одредбе Закона о буџетском систему („Службени гласник РС”, бр. 54/08, 73/10, 101/10, 101/11, 93/12, 62/13, 63/13, исправка 108/13,142/14, 68/15, 103/15 и 99/16, 113/17, 95/18, 31/19 и 72/19), Закона о буџету Републике Србије за текућу пословну годину(„Службени гласник РС”, број 72/19) и друга акта Владе.

У складу са одредбама Закона о јавним Агенцијама („Службени гласник РС”, бр. 18/05, и 81/05-исправка и 47/18), мишљењем добијеним од Министарства финансија - Управе за Трезор број: 350/2005-06/31 од 24.11.2005. године и одредбама члана 6. став 7. Закона о Агенцији за привредне регистре („Службени гласник РС”, бр. 54/04, 111/09 и 99/11) Агенција своје финансијске извештаје саставља у складу са Законом о рачуноводству („Службени гласник РС”, бр. 62/13 и 30/18) и према Правилнику о Контном оквиру и садржини рачуна у Контном оквиру за привредна друштва, задруге и предузетнике („Службени гласник РС”, број 95/14). Сходно томе, при изради овог финансијског плана Агенције, коришћена је економска класификација утврђенаКонтним оквиром за привредна друштва, задруге и предузетнике.

|  |  |  |
| --- | --- | --- |
| 3. |  | ОКВИР ЗА ФУНКЦИОНИСАЊЕАГЕНЦИЈЕ ЗА ПРИВРЕДНЕ РЕГИСТРЕ |

*Законом о Агенцији за привредне регистре* („Службени гласник РС”, бр. 55/04, 111/09 и 99/11) основана је Агенција као правно лице и утврђени су статус, седиште, послови, средства за оснивање и рад Агенције као и органи Агенције*,* док су оснивање, начин и делокруг рада и надлежност за вођење сваког појединачног регистра у оквиру Агенције утврђени посебним законима. *Законом о поступку регистрације у Агенцији за привредне регистре* („Службени гласник РС, бр. 99/11, 83/14 и 31/19) прописан је поступак регистрације, чувања и објављивања регистрованих података и докумената који су предмет регистрације односно евидентирања. На рад Агенције за привредне регистре, примењују се и одредбе *Закона о јавним агенцијама* („Службени гласник РС”, бр. 18/05, 81/05-исправка и 47/18).

На основу овлашћења из Закона о Агенцији, Управни одбор уз сагласност Владе прописује врсту, висину и начин плаћања накнада кроз: Одлуку о накнадама за послове регистрације и друге услуге које пружа Агенција за привредне регистре („Службени гласник РС, бр. 119/13, 138/14, 45/15, 106/15, 32/16, 60/16, 75/18 и 73/19), Одлуку о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Службени гласник РС”, бр. 56/12 и 106/15), Одлуку о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Службени гласник” РС, број 56/11) и Методологију за давање података у електронској форми („Службени гласник РС”, број 68/12).

Ради остваривања своје надлежности, у оквиру Агенције су у складу са Законом и Статутом Агенције образоване организационе јединице изван седишта Агенције: у Новом Саду, Крагујевцу, Нишу, Панчеву, Суботици, Зрењанину, Ваљеву, Лесковцу, Пожаревцу, Краљеву, Ужицу, Зајечару и Косовској Митровици.

Агенција је члан Удружења европских привредних регистара (*EBRA)* и Међународног удружења регистратора (IACA / USA – Canada).

|  |  |  |
| --- | --- | --- |
| 4. |  | ДЕЛАТНОСТ АГЕНЦИЈЕ |

Пословање Агенције је уско повезано и условљено стањем и променама у привредном, економском и институционално-правном амбијенту Републике Србије, мерама Владе и ресорних министарстава, које детерминишу услове и оквире пословања Агенције и развојем информационих технологија, имајући у виду да Агенција води електронску базу регистрованих података.

Агенција тренутно води 21 регистар и евиденцију, који су отпочели са радом на основу посебних закона и то:

* **Регистaр привредних субјеката** на основуЗаконa о привредним друштвима („Службени гласник РС”, брoj 125/04);
* **Регистaр заложног права на покретним стварима и правима** на основуЗакона о заложном праву на покретним стварима уписаним у регистар („Службени гласник РС”, бр. 57/03 и 61/05);
* **Регистaр финансијског лизинга** на основуЗаконa о финансијском лизингу **(**,,Службени гласник РС”, бр. 55/03 и 61/05) који су отпочели са радом 2005. године;
* **Регистар удружења** (Закон о удружењима „Службени гласник РС”, брoj 51/09), који је отпочео са радом 22. октобра 2009. године;
* **Регистар страних удружења** (Закон о удружењима ,,Службени гласник РС”, број 51/09), који је отпочео са радом 22. октобра 2009. године;
* **Регистар јавних гласила** (Закон о изменама и допунама Закона о јавном информисању (,,Службени гласник РС”, број 71/09), који је отпочео са радом 14. октобра 2009. године, у складу са Законом о јавном информисању и медијима (,,Службени гласник РС”, брoj 83/14) прерастао је у **Регистар медија** у 2015. години;
* **Регистар туризма** (Закон о туризму ,,Службени гласник РС ”, број 36/09) који је отпочео са радом у јануару 2010. године;
* **Регистар финансијских извештаја** (Закон о изменама и допунама Закона о рачуноводству и ревизији ,,Службени гласник РС”, број 111/09), који је отпочео са радом почетком 2010. године;
* **Регистар стечајних маса** према Закону о стечају („Службени гласник РС”, брoj 104/09), који је отпочео са радом почетком 2010. године;
* **Регистар мера и подстицаја регионалног развојa** (Закон о регионалном развоју (,,Службени гласник РС”, број 51/09)) и Уредба о Регистру мера и подстицаја регионалног развоја („Службени гласник РС”, број 93/10), који је отпочео са радом фебруара 2011. године;
* **Регистар задужбина и фондација и Регистар представништава страних задужбина и фондација,** у складу са Законом о задужбинама и фондацијама („Службени гласник РС”, број 88/10), који је отпочео са радом 1. марта 2011. године;
* **Регистар удружења, друштава и савеза у области спорта**, у складу са Законом о спорту („Службени гласник РС”, број 24/11) који је отпочео са радом 23. септембра 2011. године;
* **Подрегистар лизинга непокретности,** по основу примене **Закона о изменама и допунама закона о финансијском лизингу** („Службени гласник РС”, број 31/11);
* **Регистар судских забрана,** који је успостављен 17. септембра 2011. године на основу решења из Закона о извршењу и обезбеђењу(„Службени гласник РС”, број 31/11);
* **Регистар комора** који је успостављен у 2013. години у складу са Законом оизменама и допунама Закона о привредним коморама(,,Сл**у**жбени гласник РС”, брoj 36/09);
* **Регистар понуђача** који је успостављен 1. септембра 2013. године у складу са Законом о јавним набавкама (,,Службенигласник РС”, брoj 124/12);
* **Регистар факторинга** који је успостављен 22. октобра 2013. године у складу са Законом о факторингу (,,Службени гласник РС”, брoj 62/13);
* **Регистар уговора о финансирању пољопривреднe производње** сходно Закону о финансирању и обезбеђењу финансирања пољопривредне производње („Службени гласник РС”, број 128/14), који је почео са радом 1. јуна 2015. године;
* **Централну евиденција привремених ограничења права лица регистрованих у Агенцији за привредне регистре**, која је отпочела са радом 1. јуна 2016. године;
* **Централну евиденција обједињених процедура** у складу са Законом о планирању и изградњи („Службени гласник РС”, број 132/14), која је отпочела са радом 1. јануара 2016. године.
* **Централну евиденцију стварних власника,** („Службени гласник РС” број 41/18), која је отпочела са радом 01.01.2019. године.

У складу са Законом о здравственој заштити („Службени гласник РС”, број 25/19) Агенција ће, као поверени посао, водити Регистар здравствених установа и Јединствену евиденцију субјеката у здравству који треба да почну са радом 11. октобра 2020. године.

Уз вођење ових регистара и евиденција, Агенција обезбеђује и **Сервис дневних статусних и других промена правних и физичких лица** регистрованих у Агенцији за потребе пословних банака, у складу са Законом о изменама и допунама Закона о платном промету („Службени гласник РС”, бр. 31/11 и 139/14) и Одлуком о начину, условима и накнадама за преузимање података у електронској форми о статусним и другим променама правних и физичких лица регистрованих у Агенцији за привредне регистре („Службени гласник РС”, број 56/11).

# ПЛАН ПРИХОДА И РАСХОДА АГЕНЦИЈЕ

|  |  |  |
| --- | --- | --- |
| 5. |  | ПРИХОДИ |

Укупан приход Агенције за 2020. годину планиран је у износу од 1.215,4 мил. динара, од чега се на приходе по основу услуга из делокруга основне делатности односи 1.192,4 мил. динара, а на приходе од укидања одложених прихода и примљених донација и остале приходе 23,0 мил. динара. Приходи по основу услуга регистрације и других услуга регистара износе 1.120,9 мил. динара, а по основу издавања регистрованих статусних и других података и података о бонитету правних лица и предузетника 71,5 мил. динара.

Планирани приход Агенције за 2020. годину већи је за 7% од процењеног остварења прихода за 2019 годину.

Приход је планиран на основу активности утврђених Програмом рада Агенције за 2020. годину имајући у виду посебно:

* да се очекује остварење прихода за 2019. годину у укупном износу од око 1.139,9 мил. динара,
* да нису кориговане накнаде за пружање услуга за 2020. годину и
* да се процењује да ће се у извесној мери повећати број захтева за пружање јавних услуга за које се наплаћују накнаде.

# СТРУКТУРА ПРИХОДА ПО РЕГИСТРИМА

**План прихода за 2020. годину са проценом остварења за 2019. годину**

*- у**мил. динара*

|  | **ВРСТА ПРИХОДА ПО РЕГИСТРИМА** | **План за 2019. год.** | **Процена остварења за 2019. год.** | **План за 2020. год.** | **Индекс**  **5/3** | **Индекс**  **5/4** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| **1.** | ***Регистар привредних субјеката-*** Приходи од услугарегистрације и других услуга Регистра | **480,0** | **470,0** | **488,0** | **102** | **104** |
|  | *за привредна друштва* | *330,0* | *320,0* | *335,0* | *102* | *105* |
|  | *за предузетнике* | *150,0* | *150,0* | *153,0* | *102* | *102* |
| **2.** | ***Регистар туризма-*** Приходи од услугарегистрације и других услуга регистра | **3,0** | **4,0** | **5,0** | **167** | **125** |
| **3.** | ***Регистар медија*** *-* Приходиод услуга регистрације и других услуга регистра | **2,6** | **3,0** | **3,0** | **115** | **100** |
| **4.** | ***Регистар стечајних маса-***Приходи од услуга регистрације и других услуга регистра | **0,4** | **0,35** | **0,4** | **100** | **114** |
| **5.** | ***Централна евиденција привремених ограничења права лица регистрованих у Агенцији за привредне регистре*** -Приходи од услуга | **0,01** |  | **0,05** | **500** |  |
| **6.** | ***Централна евиденција стварних власника-*** Приходи од услуга | **0,1** |  | **0,05** | **50** |  |
| **7.** | ***Регистар понуђача-*** Приходи од услуга регистрације и других услуга регистра | **6,8** | **6,8** | **8,0** | **118** | **118** |
| **8.** | ***Регистар финансијског лизинга***- Приходи од услуга регистрације и других услуга регистра | **72,0** | **86,1** | **105,0** | **146** | **122** |
| **9.** | ***Регистар заложног права*** -Приходи од услуга регистрације и других услуга регистра | **110,0** | **102,0** | **102,0** | **93** | **100** |
| **10.** | ***Централна евиденција обједињених процедура -*** Приходи од услуга | **110,0** | **115,0** | **120,0** | **109** | **104** |
| **11.** | ***Регистар судских забрана*-**Приходи од услуга регистрације и других услуга регистра | **0,2** | **0,15** | **0,15** | **75** | **100** |
| **12.** | ***Регистар уговора о финансирању пoљопривредне производње-*** Приходи од услуга регистрације и других услуга регистра | **0,02** | **0,02** | **0,02** | **100** | **100** |
| **13.** | ***Регистар финансијских извештаја-*** Приходи од услуга обраде и објављивања финансијских извештаја | **210,0** | **209,0** | **235,0** | **112** | **112** |
| **14.** | ***Регистар удружења и страних удружења* -** Приходи од услуга регистрације и других услуга регистра | **35,1** | **35,2** | **36,2** | **103** | **103** |
| **15.** | ***Регистар спортских удружења-*** Приходи од услуга регистрације и других услуга регистра | **17,0** | **16,0** | **16,0** | **94** | **100** |
| **16.** | ***Регистар фондација и задужбина-***Приходи од услуга регистрације и других услуга регистра | **2,0** | **1,75** | **1,75** | **88** | **100** |
| **17.** | ***Регистар комора-*** Приходи од услуга регистрације и других услуга регистра | **0,05** | **0,05** | **0,05** | **100** | **100** |
| **18** | ***Регистар здравствених установа-***Приходи од услуга регистрације и других услуга регистара |  |  | **0,2** |  |  |
| **19.** | ***Приходи по основу издавања регистрованих података*** | **77,5** | **70,3** | **71,5** | **92** | **102** |
|  | из Регистра финансијских извештаја и података о бонитету правних лица и предузетника | 60,0 | 45,0 | 45,0 | 75 | 100 |
| из осталих регистара | 17,5 | 25,3 | 26,5 | 151 | 105 |
| **19.** | ***Приходи од укидања одложених прихода по основу донација*** | **20,0** | **18,0** | **20,0** | **100** | **111** |
| **20.** | ***Остали приходи*** | **3,0** | **2,2** | **3,0** | **100** | **136** |
| **СВЕГА ПРИХОДИ:** | | **1.149,8** | **1.139,9** | **1.215,4** | **106** | **107** |

**1. Регистар привредних субјеката**

Укупан приход Регистра привредних субјеката у 2020. години по основу непосредног пружања јавних услуга планиран је у износу од488,0 мил. динара, и то од услуга регистрације привредних друштава 335,0 мил. динара и од услуга регистрације предузетника 153,0 мил. динара.

Приход Регистра планиран је изнад нивоа очекиваног прихода за 2019. годину као резултат процене да ће број предмета везаних за регистрацију оснивања, промена и брисања привредних субјеката бити изнад остварења у 2019. години.

По основу издавања регистрованих статусних података електронским путем и путем Web сервиса пословним банкама и другим корисницима, који се највећим делом односе на податке из Регистра привредних субјеката планиран је приход од 26,5 мил. динара.

Планирани приход Регистра у укупним приходима Агенције учествују са 42,3%.

**2. Регистар туризма**

Планирани приход по основу услуге Регистра износи 5,0 мил. динара, што је изнад очекиваног остварења за 2019. годину. Приходи од накнада у Регистру туризма планирани су у већем износу будући да се у 2020. години очекује усклађивање туристичких агенција са новим Законом о туризму.

**3. Регистар медија**

По основу услуга Регистра медија планиран је приход у износу од 3,0 мил. динара, што је на нивоу процењеног остварења за 2019. годину.

**4. Регистар стечајних маса**

Приход по основу регистрације стечајних маса планиран je у износу од 0,4 мил. динара, што је на нивоу процењеног остварења за 2019. годину.

**5. Централна евиденција привремених ограничења права лица регистрованих у Агенцији за привредне регистре**

Приход Централне евиденције привремених ограничења права лица регистрованих у Агенцији за привредне регистре, на основу очекиваног симболичног броја захтева за издавање потврда, планиран је у износу од 0,05 мил. динара.

**6. Централна евиденција стварних власника**

Приход Централне евиденције стварних власника правних лица и других субјеката у складу са законом, која је отпочео са радом од 01. јануара 2019. године, планиран је у износу од 0,05 мил. због очекиваног симболичног броја захтева за издавање потврда.

**7. Регистар понуђача**

Приход Регистра понуђача планиран је у износу од 8,0 мил. динара, што је нешто изнад нивоа очекиваног остварења за 2019. годину.

**8. Регистар финансијског лизинга**

Планирани приход од услуга регистрације уговора о финансијском лизингу и других услуга Регистра у износу од 105,0 мил. динара, већи је односу на очекивано остварење за 2019. годину, на основу процене да ће и број захтева за поступање бити изнад нивоа поднетих захтева у 2019. години као и због ступања на снагу Правилника о измени и допунама Правилника о садржини Регистра финансијског лизинга и документацији потребној за регистрацију ( „Службени гласник РС“, број 86/19 од 6. децембра 2019. године) којим је прописана регистрација податка о посебном овлашћењу које давалац лизинга даје примаоцу лизинга у погледу држања и коришћења предмета лизинга. Процена прихода по основу регистрације ових података је извршена имајући у виду број регистрованих возила која ће током наредне године бити предмет регистрације у Министарству унутрашњих послова.

Приход Регистра финансијског лизинга учествује у укупним приходима Агенције са 8,6%.

**9. Регистар заложног права на покретним стварима и правима**

Планирани приход од пружања услуга регистрације заложног права на покретним стварима и правима и других услуга овог регистра у износу од 102,0 мил. динара што је на основу очекиваног обима пружања услуга овог регистра у 2019. години.

Приход регистра заложног права учествује у укупним приходима Агенције са 8,4%.

**10. Централна евиденција обједињених процедура**

Приходи по основу накнада за услуге Централне евиденције обједињених процедура, планирани су у износу од 120,0 мил. динара, што је за 4% изнад нивоа очекиваног остварења за 2019. годину, а на основу процене да ће се број захтева за издавање грађевинских дозвола повећати у односу на број захтева поднетих у 2019. години.

Приход регистра Централне евиденције обједињених процедура учествује у укупним приходима Агенције са 9,9%.

**11. Регистар судских забрана**

Приход Регистра судских забрана планиран је у износу од 0,15 мил. динара.

**12. Регистар уговора о финансирању пољопривредне производње**

Приход овог регистра планиран је у износу од 0,02 мил. динара. Симболично остварење прихода у 2019. години резултат је изостанка масовнијег закључивања уговора о финансирању пољопривредне производње, што се очекује и у 2020. години.

**13. Регистар финансијских извештаја**

По основу услуга обраде и објављивања финансијских извештаја планиран је приход у укупном износу од 235,0 мил. динара, што је за 12% изнад нивоа процењеног остварења прихода овог регистра за 2019. годину обзиром на процену да ће 50.000 предузетника по први пут предати извештаје.

Полазећи од очекивања да ће се обим услуга издавања података из финансијских извештаја, издавања оцена о бонитету и скорингу привредних субјеката и пружање других услуга Регистра по захтевима корисника бити исти у односу на остварење у 2019. години, за 2020. годину планиран је приход у износу од 45,0 мил. динара.

У укупним планираним приходима Агенције учешће овог Регистра износи 23,0%.

**14. Регистар удружења и Регистар страних удружења**

Приход од услуга регистрације удружења и страних удружења и других законом дефинисаних услуга ових регистара планиран је у износу од 36,2 мил. динара, што је нешто изнад нивоа очекиваног остварења за 2019. годину.

У укупним планираним приходима Агенције учешће прихода ових регистара износи 3,0%.

**15. Регистар спортских удружења**

По основу услуга регистрације спортских удружења планиран је приход у износу од 16,0 мил. динара.

У укупно планираним приходима Агенције учешће прихода овог регистра износи 1,3%.

**16. Регистар фондација и задужбина** **и представништава страних фондација и задужбина**

Приход Регистра фондација и задужбина планиран је у укупном износу од 1,75 мил. динара.

**17. Регистар комора**

Приход Регистра комора планиран је у износу од 0,05 мил. динара.

**18. Регистар здравствених установа**

Приходи Регистра здравствених установа планиран је у износу од 0,2 мил. динара узимајући у обзир датум почетка рада регистра, 11.10.2020. године, као и чињеницу да је поступак усклађивања бесплатан и да траје до 11.01.2021. године.

**19. Приход по основу укидања одложених прихода од донација**

Приход од укидања одложених прихода од донација у висини обрачунатих трошкова амортизације сталних средстава (софтвера и хардвера) добијених односно финансираних из средстава донације планиран је у износу од 20,0 мил. динара.

У укупним планираним приходима Агенције приходи по овом основу учествују са 1,6%.

**20. Остали приходи**

Остали приходи у износу од 3,0 мил. динара односе се на приходе од продаје старог папира, курсне разлике, приходе из претходних година и остале приходе.

|  |  |  |
| --- | --- | --- |
| 6. |  | РАСХОДИ |

При планирању расхода пошло се од Програма рада агенције за 2020. годину и потребе да се обезбеде средства за покриће најнеопходнијих функционалних трошкова за рад постојећих регистара и нових надлежности, имајући при томе у виду обим и структуру остварених расхода у 2019. години.

Укупни расходи Агенције за2020. годину за реализацију услуга предвиђених Програмом рада планирани су у износу од 1.205,3 мил. динара, што је за 6% изнад нивоа планираних расхода за 2019. годину (1.139,5 мил. динара), односно за 19% изнад процењеног остварења расхода за 2019. годину.

***На исказани раст планираних трошкова у 2020. години, у односу на остварене трошкове у 2019. години, утицало је неколико битних фактора, а пре свега***:

* *Раст цена појединих улазних компоненти трошкова пословања;*
* *Повећање сталне имовине* у 2019. години и планирано повећање у 2020. години, које ће у 2020. години имати за последицу повећање трошкова одржавања сталних средстава, а пре свега одржавање нематеријалне имовине (софтвера за функционисање регистара), као и повећане трошкове осигурања и амортизације сталних средстава у 2020. години;
* *дужа одсуства већег броја запослених због боловања и других основа, што се одразило у 2019. години на ниже остварење трошкова зарада од планираних;*
* *планирани пријем нових радника, на радна места извршилаца који су раскинули радни однос у 2019. години, а који нису попуњена и на радна места које су наметнуле нове поверене надлежности, као и одређена унапређења запослених .*

## СТРУКТУРА И ОБИМ РАСХОДА

*(у хиљадама динара)*

| ***Конто*** | ***Врста расхода*** | ***План за 2019. годину*** | ***Процена остварења за 2019. годину*** | ***План за 2020. годину*** | ***Индекс***  ***5/3*** | ***Индекс***  ***5/4*** |
| --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* |
| **51** | **ТРОШКОВИ МАТЕРИЈАЛА** | **49.910** | **40.000** | **57.505** | **115** | **144** |
| 512 | Трошкови осталог материјала | 16.450 | 15.000 | 20.820 | 127 | 139 |
| 513 | Трошкови горива и енергије | 23.800 | 18.000 | 25.500 | 107 | 142 |
| 514 | Трошкови резервних делова | 1.500 | 1.000 | 1.850 | 123 | 185 |
| 515 | Трошкови једнократног отписа алата и инвентара | 8.160 | 6.000 | 9.335 | 114 | 156 |
| **52** | **ТРОШКОВИ ЗАРАДА, НАКНАДА ЗАРАДА И ОСТАЛИ ЛИЧНИ РАСХОДИ** | **734.520** | **674.120** | **815.126** | **111** | **121** |
| 520 | Трошкови зарада и накнада зарада (бруто) | 587.200 | 542.000 | 648.900 | 111 | 120 |
| 521 | Трошкови пореза и доприноса на зараде и накнада на терет послодавца | 100.100 | 93.000 | 111.326 | 111 | 120 |
| 522 | Трошкови накнада по уговору о делу | 1.200 | 150 | 1.000 | 83 | 667 |
| 523 | Трошкови накнада по ауторским уговорима | 150 | - | 150 | 100 | - |
| 524 | Трошкови накнада по уговору о привременим и повременим пословима | 19.800 | 15.500 | 19.800 | 100 | 128 |
| 525 | Tрошкови накнаде по другим уговорима | 900 | 750 | 900 | 100 | 120 |
| 526 | Трошкови накнада члановима Управног одбора | 3.120 | 3.120 | 5.400 | 173 | 173 |
| 529 | Остали лични расходи и накнаде | 22.050 | 19.600 | 27.650 | 125 | 141 |
| **53** | **ТРОШКОВИ ПРОИЗВОДНИХ УСЛУГА** | **85.400** | **73.400** | **92.250** | **108** | **126** |
| 531 | Трошкови транспортних услуга (ПТТ и друге услуге) | 32.050 | 29.100 | 34.400 | 107 | 118 |
| 532 | Трошкови услуга одржавања основних средстава | 34.750 | 27.000 | 37.200 | 107 | 138 |
| 533 | Трошкови закупнина | 16.000 | 15.100 | 17.850 | 112 | 118 |
| 539 | Трошкови осталих услуга | 2.600 | 2.200 | 2.800 | 108 | 127 |
| **54** | **ТРОШКОВИ АМОРТИЗАЦИЈЕ И РЕЗЕРВИСАЊА** | **104.000** | **88.300** | **106.000** | **102** | **120** |
| 540 | Трошкови амортизације | 98.000 | 83.000 | 100.000 | 102 | 120 |
| 545 | Резервисања за накнаде запослених | 5.000 | 5.000 | 5.000 | 100 | 100 |
| 549 | Остала дугорочна резервисања | 1.000 | 300 | 1.000 | 100 | 333 |
| **55** | **НЕМАТЕРИЈАЛНИ ТРОШКОВИ** | **157.900** | **132.250** | **127.410** | **81** | **96** |
| 550 | Трошкови непроизводних услуга | 77.460 | 62.500 | 97.610 | 126 | 156 |
| 551 | Трошкови репрезентације | 1.800 | 1.750 | 2.400 | 133 | 137 |
| 552 | Трошкови премија осигурања | 5.000 | 4.500 | 7.300 | 146 | 162 |
| 553 | Трошкови платног промета | 1.600 | 1.100 | 1.700 | 106 | 155 |
| 554 | Трошкови чланарина | 2.400 | 2.200 | 2.350 | 98 | 107 |
| 555 | Трошкови пореза | 5.000 | 4.200 | 5.000 | 100 | 119 |
| 559 | Остали нематеријални трошкови | 64.640 | 56.000 | 11.050 | 17 | 20 |
| **56** | **ФИНАНСИЈСКИ РАСХОДИ** | **2.100** | **100** | **1.150** | **55** | **1150** |
| 562 | Расходи камата | 2.000 | 50 | 1.000 | 50 | 2000 |
| 563 | Негативне курсне разлике | 100 | 50 | 150 | 150 | 300 |
| **57** | **ОСТАЛИ РАСХОДИ** | **3.100** | **1.220** | **3.600** | **116** | **295** |
| 570 | Губици по основу расходовања и отписа сталних средстава | 500 | 500 | 1.100 | 220 | 220 |
| 577 | Расходи по основу расходовања залиха материјала и робе | 50 | 20 | 50 | 100 | 250 |
| 579 | Остали непоменути расходи | 2.550 | 700 | 2.450 | 96 | 350 |
| **58** | **РАСХОДИ ПО ОСНОВУ ОБЕЗВРЕЂЕЊА ИМОВИНЕ** | **200** | **200** | **200** | **100** | **100** |
| 581 | Обезвређење нематеријалних улагања | 100 | 100 | 100 | 100 | 100 |
| 582 | Обезвређење некретнина, постројења и опреме | 100 | 100 | 100 | 100 | 100 |
| **59** | **ИСПРАВКЕ ГРЕШАКА ИЗ РАНИЈИХ ПЕРИОДА** | **2.100** | **1.300** | **2.100** | **100** | **162** |
| 591 | Расходи по основу ефеката промене рачуноводствене политике који нису материјално значајни | 500 | 500 | 500 | 100 | 100 |
| 592 | Расходи, ефекти исправке грешака из ранијих периода које нису материјално значајне | 1.600 | 800 | 1.600 | 100 | 200 |
| **СВЕГА РАСХОДИ:** | | **1.139.230** | **1.010.890** | **1.205.341** | **106** | **119** |

У структури укупних расхода Агенције најзначајнију ставку чине трошкови рада (трошкови зарада и накнада зарада, трошкови по уговорима са физичким лицима и остала лична примања) који су планирани у укупном износу од 815,1 мил. динара, што чини 67,6 % укупних расхода Агенције, односно 58,0% укупних расхода и улагања у сталну имовину. У оквиру ове групе трошкова поред зарада у износу од 648,9 мил. динара и доприноса на терет послодавца у износу 111,3 мил. динара, значајни су и трошкови накнада за ангажовање извршилаца по привременим и повременим пословима који су планирани у износу од 19,8 мил. динара и остали лични расходи и накнаде запослених у износу од 27,6 мил. динара, који се највећим делом односе на накнаде за превоз запослених на посао и са посла, накнаде за службени пут у земљи и иностранству, солидарна давања и друго.

Поред расхода за запослене и остале трошкове рада, значајно учешће у расходима Агенције имају: трошкови амортизације сталних средстава у износу од 100,0 мил. динара; трошкови непроизводних услуга у износу од 97,6 мил. динара трошкови материјала, ситног инвентара, резервних делова, горива и енергије, који су планирани у износу од 57,5 мил. динара; трошкови одржавања опреме у износу од 37,2 мил. динара; трошкови ПТТ услуга и других транспортних услуга у износу од 34,4 мил. динара; трошкови закупа пословног простора у износу од 17,8 мил. динара и друго.

*У наставку се даје сажет преглед основних група расхода Агенције планираних за 2020. годину:*

|  |  |  |  |
| --- | --- | --- | --- |
| **Трошкови материјала, горива и енергије** | **………….** | **57,5** | **мил. дин.** |

У оквиру ове групе расхода планирани су трошкови осталог материјала у износу од 20,8 мил. динара у који спадају: канцеларијски материјал, графички материјал, материјал за експедицију пошиљки, материјал за одржавање пословног простора и за одржавање хигијене. Средства на овој позицији планирана су за 39 % изнад процењеног остварења за 2019. годину, највећим делом по основу очекивано већег трошења канцеларијског материјала, тонера за рад штампача и другог материјала као и материјала за хигијену обзиром да се у току 2020. године планира стављање у функцију другог дела зграде Архиве.

Планирани трошкови горива и енергије у износу од 25,5 мил. динара већи су за 7% од планираних за 2019. годину, а већи су од остварених у 2019. години за 42%. Повећање трошкова горива и енергије у односу на остварење у 2019. години планирано је по основу очекиваног повећања цене и потрошње електричне и грејне енергије због планираног стављање у функцију другог дела зграде Архиве.

Трошкови резервних делова планирани су у износу од 1,8 милиона динара. Набавка резервних делова планирана је за поправку рачунарске опреме за коју је истекао гарантни рок, а чије одржавање није обухваћено уговорима о одржавању.

На позицији трошкова једнократног отписа алата и инвентара планирана је набавка инвентара и алата која терете трошкове пословања моментом стављања у употребу у износу од 9,3 мил. динара. Овим набавкама обезбеђује се неопходна замена оштећеног и неупотребљивог инвентара, као и опремање новог пословног простора у згради Архива у Раковици, који ће бити стављен у функцију у 2020. години.

|  |  |  |  |
| --- | --- | --- | --- |
| **Трошкови зарада, накнада зарада и остали трошкови рада** | **………….** | **815,1** | **мил. дин.** |

На име трошкова зарада, накнада зарада, осталих личних примања и других трошкова рада запослених и ангажованих физичких лица по уговорима, планирана су укупна средства од 815,1 мил. динара, што је за 11% више од планираних трошкова за 2019. годину, а за 21% више у односу на процењено остварење за 2019. годину узимајући у обзир доношење Закона о престанку важења Закона о привременом уређивању основица за обрачун и исплату плата, зарада и других сталних примања код корисника јавних средстава услед чега су се средства по основу разлике зарада за уплату у Буџет Републике Србије (разлике између обрачунатих зарада по планираној и умањеној основици за 10%) планирала у 2019. години на групи 559-Остали нематеријални трошкови, а сада се планирају на позицијама 520- Трошкови зарада и накнада зарада и 521-Трошкови пореза и доприноса на терет послодавца.

**Трошкови зарада запослених** у 2020. години планирани су у износу од 648,9 мил. динара, док су трошкови доприноса на зараде на терет послодавца планирани у износу од 111,3 мил. динара. Средства зараде запослених обухватају трошкове зaрада за редован рад и прековремени рад, накнаде зарада, топли оброк и регрес са припадајућим доприносима и порезима из зарада запослених. У структури ових средстава планирана су средства за прековремени рад у износу до 0,2% укупно планираних средстава за зараде, у складу са Законом о раду и Правилником о раду Агенције.

Маса средстава за зараде запослених планирана је полазећи од следећих прописа и вредности:

* Закона о раду („Службени гласник РС”, бр. 24/05, 61/05, 54/09, 32/13, 75/14 и 13/17- одлука УС, 95/2018);
* Закона о утврђивању максималне зараде у јавном сектору („Службени гласник РС”, број 93/12);
* Правилника о раду број: 10-5-19/14 од 22. септембра 2014. године и 10-5-03/16 од 28.01.2016. године;
* Закон о престанку важења Закона о привременом уређивању основица за обрачун и исплату плата, зарада и других сталних примања код корисника јавних средстава („Службени гласник РС”, број 86/19);
* Правилника о унутрашњој организацији и систематизацији радних места;
* Укупног планираног броја запослених према Плану кадрова Агенције, утврђеног Програмом рада Агенције за 2020. годину и
* Планиране вредности бруто основице за обрачун и исплату зарада у износу од 32.534,13 динара у складу са Одлуком директора број 10-9-79/14 од 17.04.2014 имајући у обзир Закон о престанку важења Закона о привременом уређивању основица за обрачун и исплату плата, зарада и других сталних примања код корисника јавних средстава, услед чега ће вредност обрачунског бода бити враћена на износ који је важио пре почетка примене Закона.

Планирана средства за зараде обухватају средства за пуно временско ангажовање 413 старозапослених радника на одређено и неодређено време, од којих 3 запослена иду у пензију у току 2020. године, и 46 новозапослених, од чега 22 на неодређено време и 24 на одређено време.

У планској 2020. години предвиђа се пријем у радни однос релативно већег броја запослених, на неодређено и на одређено време, пре свега због успостављања новог регистра. Наиме, чланом 46. Закона о здравственој заштити ("Службени гласник РС", бр. 25/19) предвиђено је успостављање Регистра здравствених установа и јединствене евиденције субјеката у здравству, које ће као поверени посао водити Агенција за привредне регистре. Успостављање овог регистра планирано је у року од 18 месеци од дана ступања на снагу Закона, почев од 11. октобра 2020. године. Чланом 263. Закона утврђено је да ће у року од три месеца од дана ступања на снагу Закона, Агенција преузети од привредних судова, који су били надлежни за послове регистрације здравствених установа, предмете, архиву и регистратурски материјал настао у раду на вођењу регистара. Осим тога, Законом је утврђено и да ће Агенција по службеној дужности извршити превођење података о здравственим установама из регистра привредних судова  према последњем регистрованом стању, у року од 18 месеци од дана ступања на снагу овог закона. Напомињемо да је у образложењу Предлога Закона наведено да Агенција има потребу запошљавања нових шест извршилаца на овим пословима.

Осим тога, у скупштинској процедури усвајања је и Предлог Закона о измена и допунама Закона о централној евиденцији стварних власника, који је, истина, од великог значаја за унапређење постојећег система откривања и спречавању прања новца и финансирања тероризма, као и усаглашавања домаћег законодавства са свим међународним стандардима у овој области, али за Агенцију представља увођење нових процедура, кроз проширивање овлашћења, у смислу контроле и подношења прекршајних пријава за непоштовање законских обавеза. У образложењу Предлога Закона наведено је да ће Агенција обезбедити средства за запошљавање пет нових извршилаца на овим пословима.

Пријем осталих 11 запослених на неодређено време, од којих ће 3 заменити оне који иду у пензију, је планиран за потребе попуњавања упражњених радних места (укупан број запослених на неодређено време на дан 31.12.2019.године је 396, а Одлуком о максималном броју запослених је превиђен број од 404), а чији пријем у наредном периоду није могуће даље одлагати с обзиром на достигнути ниво сложености пословног система Агенције, у складу са прибављеном сагласношћу Владе за попуњавање упражњених радних места.

Ангажовање 24 запослена на одређено време је неопходно због повећања обима посла, а нарочито на радним местима оператера, архивара и ИТ подршке раду новог регистра као и због проширења обима поверених послова.

Полазећи од параметара за планирање нивоа зарада, утврђена маса средстава за зараде *старозапослених радника* износи 637,3 милиона динара.

Планирана средстава зарада за старозапослене раднике већа су у односу на масу средстава која терете трошкове зарада у 2019. години, (Прилог: табеле 1. и 2.) највећим делом услед следећих чињеница:

* средства за зараде планирају се за пуно ангажовање запослених, без умањења за евентуална боловања и одсуства која се не могу планирати. Накнаде зарада радника за које није обезбеђена замена за време одсуства нису теретиле трошкове зарада, што се одразило и на нижи ниво исплаћених зарада у 2019. години у односу на планиране зараде, а тиме и на ниво основице за поређење;
* један број радника услед одласка у пензију и раскида радног односа у 2019. години, није одмах замењен новим извршиоцима;
* извршена су одређена унапређења запослених која су се само делимично одразила на ниво зарада у 2019. години и чији ефекат ће се пренети на 2020. годину, а планирана су и одређена унапређења запослених у 2020. години у складу са захтевима процеса рада Агенције;
* ангажовање новозапослених радника у 2019. години није теретило трошкове зарада током целе године, па је ефекат њиховог пријема на укупне зараде у пуној мери исказан у планираним трошковима зарада за 2020. годину, а не у трошковима зараде у 2019. години.

Планирана маса средстава за зараде новозапослених радника у износу од 16,9 мил. динара обезбеђује финансирање рада 43 нових извршилаца, који ће бити ангажовани током 2020. године (Прилог: табела 2).

У укупно планираним расходима Агенције од 1.205,3 мил. динара трошкови зарада запослених са доприносима на терет послодавца учествују са 63%.

**Трошкови ангажовања извршилаца ван радног односа, по привременим и повременим пословима за 2020 годину** предвиђени су у износу од укупно 19,8 мил. динара, што је у висини планираних, а за 28% више од остварених средстава за 2019. годину. Ангажовање ових извршилаца планирано је за потребе:

* наставак кампање сређивања архиве регистара Агенције и превођења докумената у електронску форму (скенирање), и друге послове који представљају подршку кампањама у регистрима
* реализације кампање пријема, контроле и обраде финансијских извештаја и података за статистичке потребе, у оквиру Регистра финансијских извештаја и других привремених послова у осталим регистрима и
* обављања других привремених послова на нивоу Агенције, где је ангажовање извршилаца ван радног односа у складу са законом и економски оправдано.

**Средства за исплату** **осталих личних расхода запослених и накнада по осталим уговорима са физичким лицима** планирана су у износу од 35,1мил. динара, што је за 28% изнад нивоа средстава планираних за 2019. годину, а за 48% изнад процењеног остварења за 2019. годину. Ова средства су планирана за накнаду трошкова за: долазак и одлазак са посла, службена путовања у земљи и иностранству, отпремнине за одлазак у пензију, помоћи и давања радницима у складу са законом и општим актима Агенције, накнаде по уговорима о делу, по уговорима о ауторским правима, за рад чланова Управног одбора и за накнаде по другим уговорима. Планирано повећање броја запослених поред утицаја на повећање трошкова зарада одражава се и на повећање осталих личних расхода запослених. Такође, у 2020. години право на јубиларну награду стиче 120 запослених наспрам 16 запослених који су то право стекли у 2019. години.

У оквиру ових средстава ***остали лични расходи*** који се односе нанакнаде трошкова превоза на посао и са посла, службена путовања, отпремнине и солидарна давања и јубиларне награде планирани су у износу од 27,7 мил. динара, што је за 40% више од остварених у 2019. години.

На име трошкова превоза на посао и са посла планирано је 15,0 мил. динара. Средства за отпремнине планирана су у оквиру трошкова осталих личних расхода у симболичном износу од 0,8 мил. динара, обзиром да се иста резервишу по МРС 19. Трошкови накнада за службена путовања у земљи и иностранству планирани су у већем износу од остварења у 2019. години, пре свега због учешћа представника Агенције у својству чланова преговарачких група у поступку приступања Републике Србије Европској Унији, присуства скупштинама удружења регистара, чији је Агенција члан, ангажовања на успостављању Регионалног регистарског портала региона Западног Балкана и подршке функционисању 13 организационих јединица Агенције. Трошкови солидарних и других давања односе се на помоћ запосленима по основу смртног случаја, дужег боловања и других случајева предвиђених Правилником о раду.

Структура појединих личних расхода дата је у следећем прегледу:

*-у мил. динара*

| ***Остали лични расходи*** | ***Процена остварења за 2019. годину*** | ***План за 2020. годину*** | ***Индекс***  ***(3/2)*** |
| --- | --- | --- | --- |
| *1* | *2* | *3* | *4* |
| **Трошкови превоза на посао** | 13,0 | 15,0 | 115 |
| **Накнаде за службена путовања** | 2,1 | 3,9 | 186 |
| **Отпремнине** | 0,3 | 0,8 | 267 |
| **Солидарна и друга давања** | 4,0 | 5.5 | 138 |
| **Јубиларне награде** | 0, 4 | 2.5 | 625 |
| **Укупно:** | **19,8** | **27,7** | **140** |

***За накнаде по уговорима о делу, уговорима о ауторским делима и другим уговорима*** планирана су средства за ангажовање извршилаца на пословима која нису систематизована у акту о систематизацији послова Агенције у износу од 2,0 мил. динара. Планирани раст трошкова накнада по основу уговора о делу у односу на процењено остварење у 2019. години, условљен је пре свега потребом за консултантским услугама стручног надзора над радовима на постављању одводне цеви испред пословног објекта Агенције у Улици Ослобођења бб, као и веб дизајна.

*-у мил. динара*

| ***Врста уговора*** | ***Процена остварења за 2019. годину*** | ***План за 2020. годину*** | ***Индекс***  ***бруто***  ***накнаде***  ***(3/2)*** |
| --- | --- | --- | --- |
| ***Укупна бруто накнада*** | ***Укупна бруто накнада*** |
| *1* | *2* | *3* | *4* |
| **Уговори о делу и ауторски уговори** | 0,1 | 1,1 | 1100 |
| **Остали уговори са физичким лицима** | 0,9 | 0,9 | 100 |
| **Укупно:** | **1,0** | **2,0** | **200** |

***На име накнада члановима Управног одбора*** планирана су средства од 5,4 мил. динара. Висина појединачних накнада не прелази дозвољени износ на основу критеријума утврђених *Закључком Владе 05 Број:121-1654/2017 од 3. марта 2017. године. Планирана месечна нето накнада за рад председника управног одбора износи 64.438 динара, а чланова управног одбора 53.698 динара.*

|  |  |  |  |
| --- | --- | --- | --- |
| **Трошкови производних услуга** | **…………….** | **92,2** | **мил. дин.** |

Средства за покриће трошкова производних услуга у износу од 92,2 мил. динара, у укупним трошковима Агенције учествују са 7,6%. Укупни трошкови производних услуга планирани су за 26% изнад очекиваног извршења у 2019. години.

У оквиру групе **трошкова транспортних услуга** у износу од 34,4 мил. динара, трошкови услуга који се односе на трошкове телефона, интернет услуга и доставе поште планирани су у износу од 33,4 мил. динара, а трошкови превоза у износу од 1,0 мил. динара.

**Трошкови услуга одржавања основних средстава** планирани су у висини од 37,2 мил. динара, од чега се на текуће одржавање зграде и опреме која припада згради односи 10,7 мил. динара, а на одржавање рачунарске опреме, копир апарата, штампача, скенера, одржавања грејно расхладног система, лифтова, електро-инсталационе мреже, аутомобила и архивских регала 26,5 мил. динара.

Трошкови одржавања основних средстава планирани су за 38% изнад процењеног остварења за 2019. годину, имајући у виду повећане потребе за одржавањем опреме за коју је истекао гарантни рок, као и проширење радног простора и повећање опреме која је предмет услуга одржавања.

У оквиру производних услуга планирани су и трошкови **закупа пословног простора** у износу од 17,8 мил. динара, што је за 18% више од процењеног остварења за 2019. годину, пре свега по основу очекиваних додатних трошкова која прате закуп простора (енергија, комуналне и остале производне услуге ).

|  |  |  |  |
| --- | --- | --- | --- |
| **Трошкови амортизације и резервисања** | **…………….** | **106,0** | **мил. дин.** |

У оквиру ове групе трошкова планирани су трошкови амортизације у износу од 100,0 мил. динара као надокнадива вредност употребе основних средстава и нематеријалних улагања. Значајан раст ових трошкова планиран је по основу активирања дела зграде у Раковици и нових улагања из 2019. године који ће теретити трошкове амортизације у 2020. години и значајних планираних улагања у стална средстава у 2020. години.

Трошкови резервисања за отпремнине за одлазак у пензију планирани су у износу од 5,0 мил. динара, на основу параметара о дозвољеном расту зарада, висини референтне стопе НБС и других актуарских показатеља.

На позицији осталих дугорочних резервисања планирана су средства за покриће трошкова судских поступака за које није известан исход у износу од 1,0 мил. динара.

|  |  |  |  |
| --- | --- | --- | --- |
| **Нематеријални трошкови** | **…………….** | **127,4** | **мил. дин.** |

Средства ове групе трошкова у износу од 127,4 мил. динара планирана су за покриће трошкова непроизводних услуга, трошкова репрезентације, трошкова платног промета, осигурања, пореза, чланарина, оглашавања и информисања. На овој позицији нису планиране обавезе по основу уплате у буџет Републике Србије - разлике између обрачунатих зарада по планираној и умањеној основици за 10% обзиром на донети Закон о престанку важења Закона о привременом уређивању основице за обрачун и исплату плата, односно зарада и других сталних примања код корисника јавних средстава

Укупно планирани **трошкови непроизводних услуга** у износу од 97,6 мил. динара, већи су од планираних трошкова за 2019. годину за 26%, а у односу на остварење за 2019. годину за 56%, пре свега због очекиваног повећања трошкова одржавања софтвера и набавке годишњих лиценци неопходних за рад софтвера регистара, повећања трошкова физичко-техничког обезбеђења, трошкова одржавања и чишћења пословног простора и трошкова стручне обуке запослених.

Највећи део трошкова непроизводних услуга (79,4 мил. динара), односи се на:

* *трошкове услуга одржавања и измене функционалности постојећих софтверских програма и набавке годишњих софтверских лиценци*,
* *трошкове обезбеђења и заштите имовине и* *услуга чишћења пословног простора и дератизације* и
* *накнаде* за услуге које за потребе Агенције врше јединице локалне самоуправе у систему регистрације предузетника.

Поред тога, у оквиру трошкова непроизводних услуга планирана су и средства од укупно 18,2 мил. динара за:

* услуге ревизије финансијских извештаја, ИТ ревизије, услуге дизајнирања, консултантске услуге из области заштите података о личности;
* стручно усавршавање и образовање запослених;
* преводилачке, правне услуге и остале непроизводне услуге.

На име **трошкова репрезентације** планирана су средства у износу од 2,4 мил. динара. Средства репрезентације планирана су пре свега за посете представника страних привредних регистара и низа догађаја са представницима медија у циљу представљања активности Агенције, као и за обележавања петнаест година од почетка рада регистара Агенције.

На име **трошкова премија осигурања имовине и обавезног осигурања запослених, платног промета и чланарина** планирана су средства од 11,3 мил. динара. Трошкови осигурања опреме и запослених планирани су у износу од 7,3 мил. динара јер средства за ове намене нису предвиђена у плану Управе за заједничке послове Републичких органа. На име трошкова платног промета и чланства Агенције у асоцијацији Европског привредног регистра (*European Business Registers-EBR-а*), и чланства у НАЛЕД-у планирана су средства од 4,0 мил. динара.

На позицији **трошкова пореза** планирана су средства у износу од **5,0** мил. динара на име плаћања обавеза по основу Закона о запошљавању особа са инвалидитетом и других пореза.

**Остали нематеријални трошкови** планирани су у износу од 11,0 мил. динара за потребе информисања јавности о примени законских решења из надлежности Агенције, оглашавања, претплате на стручне часописе, плаћање такси и остале услуге.

|  |  |  |  |
| --- | --- | --- | --- |
| **Финансијски расходи** | **…………….** | **1,1** | **мил. дин.** |

Средства у висини од 1,1 мил. динара планирана су за покриће евентуалних камата по основу неблаговремено измирених обавеза и других обавеза и курсних разлика по основу купопродаје девиза.

|  |  |  |  |
| --- | --- | --- | --- |
| **Остали расходи** | **…………….** | **3,6** | **мил. дин.** |

Планирана средства за остале расходе у износу од 3,6 мил. динара односе се на евентуалне губитке по основу расходовања, продаје и отписа основних средстава, казне, трошкове судских спорова и остале непоменуте расходе.

|  |  |  |  |
| --- | --- | --- | --- |
| **Расходи по основу ефеката обезвређења имовине** | **…………….** | **0,2** | **мил. дин.** |

Планирана средства за ове намене предвиђена су за покриће расхода по основу ефеката евентуалног обезвређења софтвера и основних средстава.

|  |  |  |  |
| --- | --- | --- | --- |
| **Расходи по основ исправке грешака из ранијих периода и ефеката промене рачуноводствених политика који нису материјално значајни** | **…………….** | **2,1** | **мил. дин.** |

Планирана средства за ове намене предвиђена су за покриће расхода по основу евентуалних исправки грешака из ранијих периода и промене рачуноводствених политика које могу да терете текућу пословну годину.

|  |  |  |
| --- | --- | --- |
| 7. |  | ПЛАНИРАНИ ФИНАНСИЈКИ РЕЗУЛТАТ ПОСЛОВАЊА |

Агенција планира да у 2020. години оствари укупне приходе у висини од 1.215,4 мил. динара, укупне расходе у висини од 1.205,3 мил. динара и текућу нето добит у износу од 10,1 мил. динара.

Добит пословне године распоређује се у складу са чланом 6. Закона о Агенцији за привредне регистре на основу политике развоја Агенције, коју утврђује Управни одбор и ограничења у расподели добити корисника јавних средстава која се утврђују Законом о буџету Републике Србије, а по добијеној сагласности Владе.

Агенција се финансира из сопствених средстава од накнада по основу пружања услуга из законима дефинисаних поверених надлежности и у обавези је да води рачуна о развоју односно материјалној основи за функционисање регистара као електронске базе података и о чувању и архивирању документације из делокруга рада регистара у складу са законом.

|  |  |  |
| --- | --- | --- |
| 8. |  | УЛАГАЊА У СТАЛНУ ИМОВИНУ И ИЗВОРИ ФИНАНСИРАЊА |

Укупна планирана улагања сопствених средстава у сталну имовину Агенције у 2020. години у износу од **101,1** мил. динара, треба да се обезбеде из расположивих средстава амортизације намењених за обнову и замену постојећих основних средстава и нематеријалних улагања.

*- у мил. динара*

|  | ***Процена остварења за 2019. годину*** | ***План за 2020. годину*** |
| --- | --- | --- |
| ***1*** | *2* | *3* |
| **I Средства за улагање у развој** | **247,6** | **101,1** |
| *Планирана средства амортизација за улагања у сталну имовину* | 247,6 | 101,1 |
| **II Структура улагања у сталну имовину:** | **219,8** | **101,1** |
| 1. Информациони систем регистара са софтверским лиценцама ( софтверско хардверска опрема | 106,8 | 84,6 |
| * *Нематеријална улагања( софтвери и лиценце)* | *99,9* | *67,1* |
| * *Рачунарска опрема* | *6,9* | *17,5* |
| 1. Улагања на некретнинама и у осталу опрему | 113,0 | 16,5 |

Планирана улагања у сталну имовину у 2020. години из сопствених средстава Агенције у износу од 101,1 мил. динара су испод планираних за 2019. годину, када су износила 247,6 мил. динара.

Влада је Решењем о давању сагласности на Финансијски план Агенције за 2019. годину (,,Службени гласник РС”, број 10/19) и на Одлуку о расподели добити за 2018. годину (,,Службени гласник РС”, број 40/19) одобрила улагање вишка прихода над расходима (добит) у сталну имовину. Средства су усмерена на:

* Унапређење и развој софтверске платформе Централне евиденције обједињених процедура ( грађевинске дозволе);
* Унапређење развој софтвера за вођење Регистра лизинга;
* наставак инвестиција на другом делу старе зграде ,,ФОН-а” у Раковици (зграда Архиве Агенције), а у складу са препоруком из Извештаја Државне ревизорске институције;
* Унапређење софтвера Регистра привредних субјеката;
* Успостављање интероперабилности између регистара просторних јединица адресног регистра и регистара Агенције;
* Унапређење софтвера Централне евиденције стварних власника

У 2018. години закључен је уговор који се односи на улагање у унапређење и развој софтверске платформе Централне евиденције обједињених процедура - грађевинске дозволе. Уговорена вредност услуга износи 50,0 мил. динара, од чега је у 2018. години реализовано 15,0 мил. динара а до краја 2019. године ће се реализовати 27,5 мил. динара. Наставак развоја софтвера у оквиру уговорене вредности реализоваће се по усвајању Финансијског плана за 2020. годину.

У 2019. години закључени су уговори који се односе на:

* Израду софтвера Регистра финансијског лизинга, уговорене вредности 25,0 мил. динара од чега ће се до краја 2019. године реализовати износ од 12,5 мил динара, а остатак уговорене вредности ће се реализовати по усвајању Финансијског плана за 2020. годину.
* Успостављање интероперабилности између регистара просторних јединица адресног регистра и регистара у Агенцији, уговорене вредности 15,0 мил. динара који ће се до краја 2019. године реализовати у износу од 10,0 мил. динара а остатак уговорене вредности ће се реализовати по усвајању Финансијског плана за 2020. годину

Имајући у виду преузете обавезе за горе наведене пројекте, као и захтеве везане за дигитализацију државне управе и планиране нове надлежности, планирана улагања у сталну имовину из расположивих средстава амортизације намењених за обнову и замену постојећих основних средстава и нематеријалних улагања у 2020. години биће усмерена на:

* унапређење и развој система Е-регистрације у Регистру финансијског лизинга (Закон о финансијском лизингу - „Службени гласник РС”, бр. 55/03, 61/05, 31/11 и 99/11 и Правилником о измени и допунама Правилника о садржини Регистра финансијског лизинга и документацији потребној за регистрацију - „Службени гласник РС“, број 86/19 од 6. децембра 2019. године) који треба да омогући електронско подношење свих врста захтева;
* израду и имплементацију софтвера Регистра здравствених установа (Закон о здравственој заштити, „Службени гласник РС“ број 25/19) који треба да почне са радом 11. октобра 2020. године;
* Унапређење софтвера Регистра финансијских извештаја у у складу са изменама Закона о рачуноводству („Службени гласник РС“ број 73/19). Наиме, Закон о рачуноводству предвиђа да Агенција успостави Регистар пружалаца рачуноводствених услуга, који треба да почне са радом од 01. јануара 2021. године. Сходно томе, током 2020. године планирано је спровођење свих активности које су неопходне да се до краја те године изгради функционалан и оперативан информациони систем за вођење Регистра пружалаца рачуноводствених услуга, а све у циљу обезбеђивања услова за његово пуштање у рад у прописаном року;
* улагања у неопходну информатичку и другу опрему, која ће се реализовати највећим делом кроз набавку радних станица, штампача и скенера неопходних у процесу рада Агенције;
* улагања на некретнинама и улагања у осталу опрему односе се на набавку канцеларијске и друге опреме, набавку једног новог возила и једног возила по систему ,,старо за ново“ као и улагања на пословној згради у Бранковој и згради Архиве у Раковици .“

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-15-2/20

Београд, 24.06.2020.

*Прилог:*

* *Пројекција биланса стања*
* *Пројекција биланса новчаних токова*
* *Табеле МФПР(1-8)*

### *Прилог1.*

### ПРОЈЕКЦИЈА БИЛАНСА СТАЊА

*(у хиљадама динара)*

|  |  |  |  |
| --- | --- | --- | --- |
|  | **На дан 31/12/2020** | **На дан 31/12/2019** | **Индекс**  **2020/2019** |
| **АКТИВА** |  |  |  |
| ***Стална имовина*** | ***970.951*** | ***872.351*** | **111** |
| Нематеријална улагања и опрема | 970.951 | 872.351 | 111 |
| ***Обртна имовина*** | ***649.888*** | ***667.500*** | ***97*** |
| Залихе | 5.066 | 4.000 | 127 |
| Потраживања од купаца и остала потраживања | 2.215 | 3.500 | 63 |
| Готовински еквиваленти и готовина | 592.607 | 610.000 | 97 |
| АВР | 50.000 | 50.000 | 100 |
|  |  |  |  |
| **УКУПНА АКТИВА** | **1.620.839** | **1.539.851** | **105** |
| **ПАСИВА** |  |  |  |
| ***Капитал*** | ***1.329.046*** | ***1.252.530*** | **106** |
| Основни капитал | 1.153.810 | 1.003.910 | 115 |
| Нераспоређени добитак | 175.236 | 248.620 | 70 |
| **Дугорочне обавезе и резервисања** | ***291.793*** | ***287.321*** | ***102*** |
| Дугорочна резервисања | 40.000 | 37.000 | 108 |
| Примљени аванси, депозити и кауцијe | 90.000 | 89.500 | 101 |
| Краткорочне обавезе из пословања | 30.693 | 22.789 | 134 |
| Обавезе за порез на додату вредност |  | 7.000 |  |
| Пасивна временска разграничења (донација и друге обавезе) | 131.100 | 131.032 | 100 |
| **УКУПНА ПАСИВА** | **1.620.839** | **1.539.851** | **105** |

### *Прилог 2.*

### ПРОЈЕКЦИЈА НОВЧАНИХ ТОКОВА

*(у хиљадама динара)*

|  |  |  |  |
| --- | --- | --- | --- |
|  | **2020.**  **година** | **2019. година** | **Индекс**  **2020/2019** |
| **Приливи готовине из пословних активности** | **1.192.430** | **1.126.800** | **106** |
| **Одливи готовине из пословних активности** | **1.013.700** | **1.020.800** | **99** |
| Добављачи | 200.800 | 222.280 | 90 |
| Зараде,накнаде и остали лични расходи | 812.900 | 734.520 | 111 |
| Камате |  |  |  |
| По основу осталих јавних расхода-уплата у буџет | - | 64.000 |  |
| ***Нето прилив из пословних активности*** | **178.730** | **106.000** | **168** |
| **Приливи готовине из активности инвестирања** |  |  |  |
| **Одливи готовине из активности инвестирања-куповина нематеријалних улагања и опреме** | **196.123** | **247.565** | **79** |
| ***Нето одлив из активности инвестирања*** | **196.123** | **247.565** | **79** |
| **Прилив готовине из активности финансирања** |  |  |  |
| **Одлив готовине из активности финансирања** |  |  |  |
| ***Нето прилив из активности финансирања*** |  |  |  |
| ***Нето одлив из активности финансирања*** |  |  |  |
| **СВЕГА ПРИЛИВИ ГОТОВИНЕ** | **1.192.430** | **1.126.800** | **106** |
| **СВЕГА ОДЛИВИ ГОТОВИНЕ** | **1.209.823** | **1.268.365** | **95** |
| **Готовина на почетку године** | 610.000 | 655.306 | 93 |
| **ГОТОВИНА НА КРАЈУ ГОДИНЕ** | **592.607** | **513.741** | **115** |